Document ID: 31994D0438

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουνίου 1994 για τον καθορισμό κριτηρίων χαρακτηρισμού τρίτων χωρών και τμημάτων τους όσον αφορά τη γρίπη των ορνίθων και τη νόσο της ψευδοπανώλους των πτηνών με εισαγωγές νωπών κρεάτων πουλερικών και για την τροποποίηση της απόφασης 93/342/ΕΟΚ (94/438/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 93/120/ΕΚ (2), και ιδίως το άρθρο 22 παράγραφοι 2 και 3, την οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και εισαγωγές νωπών κρεάτων πουλερικών από τρίτες χώρες (3), όπως τροποποιήθηκε τελευταία από την οδηγία 93/121/ΕΚ (4), και ιδίως το άρθρο 10 παράγραφοι 2 και 3, Εκτιμώντας: ότι, στην απόφαση 93/342/ΕΟΚ της Επιτροπής (5), θεσπίστηκαν τα κριτήρια χαρακτηρισμού τρίτων χωρών ως απαλλαγμένων από τη γρίππη των ορνίθων και την ψευδοπανώλη των πτηνών σχετικά με τις εισαγωγές ζώντων πουλερικών, αυγών για επώαση και νωπού κρέατος πουλερικών και ελήφθησαν υπόψη τα πρότυπα που καθορίστηκαν από τις οδηγίες 92/40/ΕΟΚ (6) και 92/66/ΕΟΚ (7) του Συμβουλίου- ότι, σύμφωνα με την οδηγία 93/121/ΕΚ, τα διεθνή πρότυπα όσον αφορά τη γρίππη των ορνίθων και την ψευδοπανώλη των πτηνών εφαρμόζονται για τις εισαγωγές νωπού κρέατος πουλερικών- ότι, ως εκ τούτου, πρέπει να θεσπιστούν νέα κριτήρια χαρακτηρισμού τρίτων χωρών όσον αφορά τη γρίππη των ορνίθων και την ψευδοπανώλη των πτηνών σχετικά με τις εισαγωγές νωπού κρέατος πουλερικών και η απόφαση 93/342/ΕΟΚ πρέπει να τροποποιηθεί ώστε να περιοριστεί η εφαρμογή της σε εισαγωγές ζώντων πουλερικών και αυγών για επώαση- ότι είναι απαραίτητο να προδιαγραφούν οι όροι βάσει των οποίων είναι δυνατή η οργάνωση σε περιφέρειες όσον αφορά τη γρίππη των ορνίθων και την ψευδοπανώλη των πτηνών- ότι τα μέτρα που προβλέπονται στην απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τους σκοπούς της παρούσας απόφασης: α) "τμήμα της επικράτειας", είναι το τμήμα της επικράτειας τρίτης χώρας επαρκούς μεγέθους, το οποίο ορίζεται σαφώς γεωγραφικά ή διοικητικά, λαμβανομένης υπόψη της επιζωοτιολογικής κατάστασης- β) "επείγον εμβολιασμός", είναι ο εμβολιασμός που χρησιμοποιείται ως μέσο ελέγχου της νόσου μετά την εκδήλωση ενός ή περισσότερων κρουσμάτων και διεξάγεται: i) κατά της γρίππης των ορνίθων χρησιμοποιώντας εμβόλιο που περιέχει ιούς της γρίππης των ορνίθων και ιδίων υποτύπων με αυτά για τους οποίους είναι γνωστό ότι υπάρχουν υψηλά παθογόνοι ιοί (κατά το χρόνο θέσπισης Η5 και Η7 υποτύποι), ii) κατά της ψευδοπανώλους των πτηνών χρησιμοποιώντας εμβόλια που παρασκευάστηκαν από κύριο σπόρο ιού της νόσου της ψευδοπανώλους, ο οποίος δεικνύει υψηλότερη παθογεννητικότητα από τα λεντογενή στελέχη του ιού- γ) "πολιτική υγειονομικής σφαγής", είναι η εφαρμογή μέτρων, σε περίπτωση κρουσμάτων γρίππης των ορνίθων ή ψευδοπανώλους των πτηνών, τα οποία προβλέπονται στο παράρτημα Γ της απόφασης 93/342/ΕΟΚ- δ) "εμπορικό σμήνος", είναι σμήνος τουλάχιστον 200 πτηνών και κάθε άλλο σμήνος του οποίου το κρέας πουλερικών είναι δυνατόν να εισαχθεί στην Κοινότητα. Άρθρο 2 Μια τρίτη χώρα χαρακτηρίζεται ως απαλλαγμένη από τη γρίππη των ορνίθων και την ψευδοπανώλη των πτηνών εάν πληροί, τουλάχιστον, τις ακόλουθες γενικές προϋποθέσεις: α) πρέπει να έχει γενική διάρθρωση σχετικά με την υγεία των ζώων που να επιτρέπει επαρκή παρακολούθηση των σμηνών πουλερικών- β) πρέπει να έχει νομοθεσία που καθιστά τη γρίππη των ορνίθων και την ψευδοπανώλη των πτηνών, οριζόμενη μη ολιγότερο αυστηρά από αυτή για την πανώλη των πτηνών και την ψευδοπανώλη των πτηνών στον υγειονομικό κώδικα για ζώα, του διεθνούς γραφείου επιζωοτιών, νοσήματα υποχρεωτικής δηλώσεως για όλα τα είδη πουλερικών και για όλα τα πτηνά που ζουν σε αιχμαλωσία και σε όλη τη χώρα- γ) πρέπει να εξετάζεται επισταμένως κάθε υποψία εκδήλωσης αυτών των νόσων- δ) πρέπει να υποβάλλει τα δείγματα, για τον κάθε ιό γρίππης των πτηνών ή παραμυξοϊό που ευρέθη, σε ειδικές εργαστηριακές εξετάσεις σε περίπτωση υποψίας- ε) πρέπει να έχει στη διάθεσή της εργαστηριακό δυναμικό στα δικά της επίσημα εργαστήρια ή να έχει πραγματοποιήσει σχετικές διευθετήσεις με άλλα εθνικά εργαστήρια για ταχύ έλεγχο- στ) πρέπει να αποστείλει κατάλογο των εργαστηρίων αυτών, καθώς και περιγραφή των μεθόδων που χρησιμοποιούνται για τη διάγνωση και την παθογνωμονική τυποποίηση της γρίππης των ορνίθων και της ψευδοπανώλους των πτηνών στην Επιτροπή και να επιτρέπει τον έλεγχό τους από ειδικούς της Κοινότητας- ζ) για κάθε πρώτο κρούσμα πρέπει να αποστέλλει απομονώσεις του ιού στο εργαστήριο αναφοράς της ΕΚ στο Weybridge (Addlestone, Ηνωμένο Βασίλειο)- η) πρέπει να κοινοποιεί στην Επιτροπή, εντός είκοσι τεσσάρων ωρών μετά την επιβεβαίωση, τα πρώτα κρούσματα σε κάθε πρώην απαλλαγμένο τμήμα της επικράτειάς της- θ) πρέπει να αποστέλλει στην Επιτροπή, τουλάχιστον σε μηνιαία βάση, σε περίπτωση επακόλουθων κρουσμάτων στο ίδιο τμήμα της επικράτειας, έκθεση σχετικά με την κατάσταση όσον αφορά τη νόσο- ι) σε περιπτώσεις που ο εμβολιασμός κατά της γρίππης των ορνίθων ή/και της ψευδοπανώλους των πτηνών δεν απαγορεύεται, η εισαγωγή, η παραγωγή, ο έλεγχος και η διάθεση όλων των παρτίδων τέτοιων εμβολίων πρέπει να ελέγχονται επίσημα- αυτό υποδηλώνει καταγραφή για την οποία οι αρμόδιες αρχές πρέπει να βασιστούν σε πλήρη φάκελο που περιέχει στοιχεία σχετικά με την αποτελεσματικότητα και την απουσία κινδύνων- για εισαγόμενα εμβόλια, οι αρμόδιες αρχές μπορούν να βασιστούν σε στοιχεία που ελέγχονται από τις αρμόδιες αρχές της χώρας στην οποία παρήχθη το εμβόλιο, εφόσον οι έλεγχοι αυτοί πραγματοποιήθηκαν σύμφωνα με διεθνώς αποδεκτά πρότυπα- κ) πρέπει να ανακοινώνει στην Επιτροπή τα χαρακτηριστικά του κάθε στελέχους που χρησιμοποιείται για την παραγωγή εμβολίων κατά της γρίππης των ορνίθων ή της ψευδοπανώλους των πτηνών. Άρθρο 3 1. Με την επιφύλαξη των γενικών προϋποθέσεων που ορίζονται στο άρθρο 2, μια τρίτη χώρα χαρακτηρίζεται ως απαλλαγμένη γρίππης των ορνίθων εάν: α) δεν εκδηλώθηκαν κρούσματα της νόσου αυτής σε πουλερικά της επικράτειάς της για τριάντα έξι μήνες τουλάχιστον και β) δεν διεξήχθησαν για τουλάχιστον δώδεκα μήνες εμβολιασμοί κατά των ιών της γρίππης των ορνίθων των ιδίων υποτύπων με αυτά για τα οποία είναι γνωστό ότι υπάρχουν υψηλά παθογόνοι ιοί (επί του παρόντος Η5 και Η7 υποτύποι). 2. Σε περίπτωση που εφαρμόζεται πολιτική υγειονομικής σφαγής για τον έλεγχο της νόσου και με την επιφύλαξη της διάταξης της παραγράφου 1 στοιχείο β), η περίοδος των τριάντα έξι μηνών που νοείται στην παράγραφο 1 στοιχείο α) μειώνεται σε: α) έξι μήνες εάν δεν διεξήχθη επείγων εμβολιασμός- β) δώδεκα μήνες εάν διεξήχθη επείγων εμβολιασμός, υπό την προϋπόθεση επίσης ότι πρέπει να έχουν μεσολαβήσει τουλάχιστον δώδεκα μήνες από την επίσημη διακοπή αυτού του επείγοντος εμβολιασμού. Άρθρο 4 1. Με την επιφύλαξη των γενικών προϋποθέσεων που ορίζονται στο άρθρο 2, μια τρίτη χώρα χαρακτηρίζεται ως απαλλαγμένη της νόσου της ψευδοπανώλους των πτηνών για πρώτη φορά εάν: α) δεν εκδηλώθηκαν κρούσματα της νόσου αυτής σε πουλερικά της επικράτειά της για τριάντα έξι μήνες τουλάχιστον και β) δεν διεξήχθησαν για τουλάχιστον δώδεκα μήνες εμβολιασμοί κατά της ψευδοπανώλους των πτηνών με εμβόλια που παρασκευάστηκαν από κύριο σπόρο του ιού της νόσου της ψευδοπανώλους των πτηνών που δεικνύει υψηλότερη παθογεννητικότητα από τα λεντογενή στελέχη του ιού. 2. Σε περίπτωση που εφαρμόζεται πολιτική υγειονομικής σφαγής για τον έλεγχο της νόσου και λαμβανομένης υπόψη της διάταξης της παραγράφου 1 στοιχείο β), η περίοδος των τριάντα έξι μηνών που νοείται στην παράγραφο 1 στοιχείο α) μειώνεται σε: α) έξι μήνες εάν δεν διεξήχθη επείγων εμβολιασμός- β) δώδεκα μήνες εάν διεξήχθη επείγων εμβολιασμός, υπό την προϋπόθεση επίσης ότι πρέπει να έχουν μεσολαβήσει τουλάχιστον δώδεκα μήνες από την επίσημη διακοπή αυτού του επείγοντος εμβολιασμού. 3. Κατά παρέκκλιση της παραγράφου 1 στοιχείο α) και της παραγράφου 2 στοιχείο α), μια τρίτη χώρα χαρακτηρίζεται ως απαλλαγμένη της νόσου της ψευδοπανώλους των πτηνών εφόσον τα κριτήρια που παρατίθενται στις παραγράφους 1 και 2 πληρούνται αποκλειστικά για σμήνη εμπορίας ή εφόσον επιτρέπει τη χρήση εμβολίων που παρασκευάστηκαν από κύριο σπόρο του ιού της νόσου της ψευδοπανώλους των πτηνών που δεικνύει υψηλότερη παθογεννητικότητα από τα λεντογενή στελέχη του ιού. Σε αυτήν την περίπτωση επιτρέπεται η εν λόγω τρίτη χώρα να αποστέλλει νωπό κρέας πουλερικών στην Κοινότητα εφόσον οι επιπλέον εγγυήσεις που καθορίζονται στο παράρτημα συμπεριλαμβάνονται στο συνοδεύον πιστοποιητικό για την υγεία των ζώων. Άρθρο 5 Οι διατάξεις του άρθρου 10 παράγραφος 1 της οδηγίας 91/494/ΕΟΚ και των άρθρων 3 και 4 ισχύουν mutatis mutandis στα τμήματα της επικράτειας που πληρούν τις προϋποθέσεις που ορίζονται σε αυτά, υπό την προϋπόθεση ότι έχουν δοθεί ικανοποιητικές εγγυήσεις, όσον αφορά: - περιορισμούς μετακίνησης όσον αφορά τμήματα της επικράτειας που δεν είναι απαλλαγμένα από τη γρίππη των ορνίθων ή/και την ψευδοπανώλη των πτηνών, - περιπτώσεις που είναι απαραίτητη η ορολογική ανίχνευση, - λοιπά μέτρα. Άρθρο 6 Η απόφαση 93/342/ΕΟΚ τροποποιείται ως εξής: 1. Ο τίτλος αντικαθίσταται από τον ακόλουθο τίτλο: "Απόφαση της Επιτροπής της 12ης Μαΐου 1993 για τον καθορισμό κριτηρίων χαρακτηρισμού τρίτης χώρας όσον αφορά τη γρίππη των ορνίθων και την ψευδοπανώλη των πτηνών σε σχέση με τις εισαγωγές ζώντων πουλερικών και αυγών για επώαση". 2. Στο άρθρο 1 το στοιχείο στ) αντικαθίσταται από το ακόλουθο κείμενο: "στ) "Τμήμα επικράτειας": το τμήμα της επικράτειας τρίτης χώρας επαρκούς μεγέθους, το οποίο ορίζεται σαφώς γεωγραφικά ή διοικητικά, λαμβανομένης υπόψη της επιζωοτιολογικής κατάστασης." 3. Στο άρθρο 2, τα στοιχεία στ) έως θ) αντικαθίστανται από το ακόλουθο κείμενο: "στ) πρέπει να αποστείλει κατάλογο των εργαστηρίων αυτών, καθώς και περιγραφή των μεθόδων που χρησιμοποιούνται για τη διάγνωση και τη παθογνωμονική τυποποίηση της γρίππης των ορνίθων και της ψευδοπανώλους των πτηνών στην Επιτροπή και να επιτρέπει τον έλεγχό τους από ειδικούς της Κοινότητας- ζ) για κάθε πρώτο κρούσμα πρέπει να αποστέλλει απομονώσεις του ιού στο εργαστήριο αναφοράς της Κοινότητας στο Weybridge (Addlestone, Ηνωμένο Βασίλειο)- η) πρέπει να κοινοποιεί στην Επιτροπή, εντός είκοσι τεσσάρων ωρών μετά την επιβεβαίωση, τα πρώτα κρούσματα που εκδηλώνονται σε κάθε πρώην απαλλαγμένο τμήμα της επικράτειάς του- θ) πρέπει να αποστέλλει στην Επιτροπή, τουλάχιστον σε μηνιαία βάση, σε περίπτωση επακόλουθων κρουσμάτων στο ίδιο τμήμα της επικράτειας, έκθεση σχετικά με την κατάσταση όσον αφορά τη νόσο-" 4. Στο άρθρο 4, η παράγραφος 3 απαλείφεται. 5. Στο άρθρο 4 παράγραφος 4 δεύτερο εδάφιο, οι λέξεις "ή νωπό κρέας πουλερικών" και "ή παράρτημα ΣΤ" διαγράφονται. 6. Παρεμβάλλεται το ακόλουθο άρθρο 4α: "Άρθρο 4α Οι διατάξεις του άρθρου 22 παράγραφος 1 της οδηγίας 90/539/ΕΟΚ και των άρθρων 3 και 4 της παρούσας απόφασης, εφαρμόζονται mutatis mutandis στα τμήματα της επικράτειας που πληρούν τις προϋποθέσεις που ορίζονται σε αυτό υπό την προϋπόθεση ότι έχουν δοθεί ικανοποιητικές εγγυήσεις, όσον αφορά: - περιορισμούς μετακίνησης όσον αφορά τμήματα της επικράτειας που δεν είναι απηλλαγμένα από τη γρίππη των ορνίθων ή/και την ψευδοπανώλη των πτηνών, - περιπτώσεις που είναι απαραίτητη η ορολογική ανίχνευση, - λοιπά πιθανά μέτρα." 7. Τα παραρτήματα Δ και ΣΤ καταργούνται. 8. Το παράρτημα Ε αντικαθίσταται από το ακόλουθο κείμενο: "ΠΑΡΑΡΤΗΜΑ Ε ΠΡΟΣΘΕΤΕΣ ΕΓΓΥΗΣΕΙΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΟ ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ ΓΙΑ ΤΙΣ ΕΙΣΑΓΩΓΕΣ ΖΩΝΤΩΝ ΠΟΥΛΕΡΙΚΩΝ Η ΑΥΓΩΝ ΓΙΑ ΕΠΩΑΣΗ ΣΤΗΝ ΚΟΙΝΟΤΗΤΑ ΑΠΟ ΤΡΙΤΕΣ ΧΩΡΕΣ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΤΟ ΑΡΘΡΟ 4 ΠΑΡΑΓΡΑΦΟΣ 4 ΤΗΣ ΑΠΟΦΑΣΗΣ 93/342/ΕΟΚ Παρά το ότι δεν απαγορεύεται η χρήση εμβολίων κατά της ψεδοπανώλους των πτηνών, τα οποία δεν πληρούν τις ειδικές προϋποθέσεις του παραρτήματος Β 2 της απόφασης 93/342/ΕΟΚ στ .............................. (8)(), τα - ζώντα πουλερικά (9)() - πουλερικά αναπαραγωγής εκ των οποίων προέρχονται αυγά για επώαση (9)()/νεοσσοί ημέρας (9)() α) δεν έχουν εμβολιαστεί για τουλάχιστον 12 μήνες με τέτοια εμβόλια, και β) προέρχονται από σμήνος το οποίο υποβλήθηκε όχι νωρίτερα από 14 ημέρες πριν από την αποστολή ή τη συλλογή αυγών για επώαση, βάσει τυχαίας δειγματοληψίας των περιττωμάτων 60 τουλάχιστον πτηνών από το κάθε σμήνος, σε δοκιμή απομόνωσης του ιού της ψευδοπανώλους, η οποία σε επίσημο εργαστήριο, στα οποία δεν ευρέθηκαν παραμυξοϊοί των πτηνών με ενδοεγκεφαλική παθογεννητικότητα (I.C.P.I.) άνω του 0,4, και γ) δεν ήλθαν σε επαφή κατά τη διάρκεια των τελευταίων 60 ημερών πριν από την αποστολή ή τη συλλογή αυγών για επώαση, με πουλερικά που δεν πληρούν τις εγγυήσεις που αναφέρονται αντίστοιχα στα στοιχεία παραγράφους α) και β), και δ) έχουν τεθεί σε απομόνωση υπό επίσημη εποπτεία στη μονάδα προέλευσης κατά τη διάρκεια της περιόδου των 14 ημερών που αναφέρεται στο στοιχείο β), και εάν πρόκειται για εξαγωγή νεοσσών ημέρας, τα αυγά προς επώαση στα οποία επωάστηκαν δεν ήρθαν σε επαφή στο επωαστήριο ή κατά τη μεταφορά με αυγά ή πουλερικά που δεν πληρούν τις πραναφερθείσες εγγυήσεις. " Άρθρο 7 Η παρούσα απόφαση εφαρμόζεται από την 1η Ιουλίου 1994. Άρθρο 8 Η παρούσα απόφαση απευθύνεται στα κράτη μέλη. Βρυξέλλες, 7 Ιουνίου 1994.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3489
614
3156
2711
2737
5877

EuroVoc IDs (Expanded): 3489
614
3156
2711
2737
5877

Dataset Source: meu

Split: train